Cum au ascuns traficanții droguri în boabele de cafea. Au fost dați de gol de numele de pe colet.
Poliția aeroportului Malpensa din Milano a găsit cocaină ascunsă în boabele de cafea. Pachetul cu 500 de boabe de cafea a fost adus din Medellin, Colombia. În pachetul de 2 kg au fost ascunse 150 de grame de cocaină.
Boabele de cafea au fost tăiate, cocaină introdusă în interior, apoi lipite cu o bandă neagră, relatează AP. Poliția a fost alertată de numele suspect scris pe colet – Santino D’Antonio. Este numele unui mafiot din filmul de acțiune "John Wick".Drogurile urmau să ajungă la o tutungerie din Florența iar polițiștii au urmărit cine vine să ridice coletul. Un bărbat de 50 de ani, care a ajuns pe o motocicletă, a fost arestat.La începutul lunii 14 tone de amfetamine, cunoscute sub numele de "drogul jihadului", au fost capturate în Portul Salerno din Italia. Drogurile au o valoare de 1 miliard de euro. Conform "Salerno Notizie", au fost produse de Isis pentru finanţarea terorismului.